เอกสารแนบ 4 รายละเอียดเกี่ยวกับรายการประเมินราคาทรัพย์สิน

ปี 2561 บริษัท ทีดับบลิวแซด คอร์ปอเรชั่น จำกัด (มหาชน)
ได้เช่าอสังหาริมทรัพย์ภายใต้สัญญาเช่าทางการเงินจากบริษัท ปิยะชาติ จำกัด สำหรับอาคารเลขที่
269 ถนนรัชดาภิเษก แขวงรัชดาภิเษก เขตดินแดง กรุงเทพมหานคร มีอายุสัญญา 14 ปี สิ้นสุดวันที่
31 กรกฎาคม 2574 เป็นอาคารสำนักงาน
โดยมีรายงานจากผู้ประเมินอิสระเกี่ยวกับการประเมินมูลค่ายุติธรรมเป็นจำนวนเงิน 74.00
ล้านบาท

ปี 2561 บริษัท ทีดับบลิวแซด คอร์ปอเรชั่น จำกัด (มหาชน) และ บริษัท ปิยะชาติ จำกัด
ได้นำอาคารพาณิชย์จำนวน 3 คูหา ให้ลูกค้าทำสัญญาเช่าเป็นระยะเวลา 3 ปี
ซึ่งเดิมอาคารทั้งหมดรับรู้ภายใต้โครงการพัฒนาอสังหาริมทรัพย์เพื่อให้เช่าภายใต้สัญญาเช่าทางการเงินโดยมีวัตถุประสงค์เพื่อขายและวัดมูลค่าด้วยราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า
ด้วยราคา 17.93 ล้านบาท
เมื่อเปลี่ยนวัตถุประสงค์ของอาคารพาณิชย์เป็นอสังหาริมทรัพย์เพื่อการลงทุนเพื่อการหาประโยชน์จากรายได้ค่าเช่าตามสัญญา
โดยมีรายงานจากผู้ประเมินอิสระเกี่ยวกับการประเมินมูลค่ายุติธรรมเป็นจำนวนเงิน 24.2 ล้านบาท
ทำให้บริษัทมีกำไรจากการโอนสินทรัพย์เป็นจำนวนเงิน 6.27 ล้านบาท

ปี 2560 บริษัท ปิยะชาติ จำกัด ได้นำอาคารพาณิชย์จำนวน 5 คูหา
ให้ลูกค้าทำสัญญาเช่าเป็นระยะเวลา 3 ปี
ซึ่งเดิมอาคารทั้งหมดรับรู้ภายใต้โครงการพัฒนาอสังหาริมทรัพย์เพื่อให้เช่าภายใต้สัญญาเช่าทางการเงินโดยมีวัตถุประสงค์เพื่อขายและวัดมูลค่าด้วยราคาทุนหรือมูลค่าสุทธิที่จะได้รับแล้วแต่มูลค่าใดจะต่ำกว่า
ด้วยราคา 43.31 ล้านบาท เมื่อเปลี่ยนวัตถุประสงค์ของอาคารพาณิชย์ 5
คูหาเป็นอสังหาริมทรัพย์เพื่อการลงทุนเพื่อการหาประโยชน์จากรายได้ค่าเช่าตามสัญญา
โดยมีรายงานจากผู้ประเมินอิสระเกี่ยวกับการประเมินมูลค่ายุติธรรมเป็นจำนวนเงิน 46.20
ล้านบาท ทำให้บริษัทมีกำไรจากการโอนสินทรัพย์เป็นจำนวนเงิน 2.89 ล้านบาท

ปี 2559 บริษัท เกียร์ คอร์ปอเรชั่น จำกัด เข้าทำการซื้อหุ้นใน บริษัท มาสเทค ทูล แอนด์
เซอร์วิส จำกัด ในสัดส่วนร้อยละ 80 ของจำนวนหุ้นที่ชำระแล้ว จำนวน 80,000 หุ้น
มูลค่าที่ตราไว้หุ้นละ 100 บาท จากกลุ่มผู้ถือหุ้นเดิมซึ่งไม่มีความเกี่ยวข้องกันกับกลุ่มกิจการ
ในราคาซื้อขาย รวม 70 ล้านบาท ซึ่งบริษัท มาสเทค ทูล แอนด์ เซอร์วิส จำกัด
ดำเนินธุรกิจหลักเกี่ยวกับการผลิตและจำหน่ายไฟฟ้าพลังงานแสงอาทิตย์ ขนาดกำลังการผลิตสูงสุด
5.0 เมกะวัตต์ เมื่อวันที่ 6 กันยายน 2559 บริษัทได้จ่ายเงินล่วงหน้าเพื่อซื้อหุ้นสามัญจำนวน 40
ล้านบาท โดยมีกำหนดโอนหุ้นสามัญ จำนวน 48,490 หุ้น และในวันที่ 21 กันยายน 2559
บริษัทได้ชำระเงินงวดที่สองให้กับผู้ขายจำนวน 14 ล้านบาท และซื้อหุ้นบุริมสิทธิเพิ่มทุนจำนวน
1,000 หุ้นในราคาหุ้นละ 100 บาท เป็นเงินจำนวน 100,000 บาท มีผลทำให้บริษัท เกียร์
คอร์ปอเรชั่น จำกัด มีสิทธิได้รับเงินปันผลในอัตราร้อยละ 80
รวมทั้งมีสิทธิออกเสียงในที่ประชุมใหญ่ผู้ถือหุ้นคิดเป็น 80.19% จากข้อมูลข้างต้น ส่งผลให้ในวันที่ 21
กันยายน 2559 (วันซื้อกิจการ) บริษัท เกียร์ คอร์ปอเรชั่น จำกัด มีอำนาจการควบคุมในบริษัท
มาสเทค ทูล แอนด์ เซอร์วิส จำกัด
ซึ่งหลังจากการจ่ายชำระเงินตามข้อตกลงในสัญญาซื้อขายจะมีผลทำให้บริษัทมีสัดส่วนในการลงทุนในหุ้นสามัญร้อยละ
48.49 และมีภาระผูกพันธ์ที่จะต้องจ่ายชำระค่าหุ้นสามัญให้กับผู้ถือหุ้นเดิมอีกจำนวน 16
ล้านบาททั้งนี้จำนวนหุ้นสามัญอีกจำนวน 31,510 หุ้น จะมีการซื้อขายจริงภายหลัง 3 ปี
นับจากวันจ่ายไฟฟ้าในเชิงพาณิชย์ (COD) แล้ว ทั้งนี้ก่อนตัดสินใจทำการซื้อหุ้นได้ว่าจ้างให้ บริษัท
ดิสคัฟเวอร์ แมเนจเม้นท์ จำกัด เป็นที่ปรึกษาทางการเงินอิสระ
จัดทำรายงานการประเมินมูลค่ายุติธรรมของการลงทุนในโครงการโรงไฟฟ้าพลังงานแสงอาทิตย์
โดยมีรายละเอียดทรัพย์สินหลัก คือ
สัญญาซื้อขายไฟฟ้าโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินอยู่ที่ หมู่ 10
ตำบลวังม่วง อำเภอวังม่วง จังหวัดสระบุรี ของบริษัท มาสเทค ทูลย์ แอนด์ เซอร์วิส จำกัด
จากการคำนวณแล้วมีอัตราผลตอบแทนจากการลงทุนเท่ากับร้อยละ 9.15 ต่อปี
บริษัทจึงเห็นควรลงทุน